b"\n_START_ARTICLE_\nKendra Wilkinson\n_START_SECTION_\nZgodnje \xc5\xbeivljenje\n_START_PARAGRAPH_\nKendra Wilkinson ima irske, ukrajinske in angle\xc5\xa1ke korenine. Je starej\xc5\xa1a od dveh otrok; ima \xc5\xa1e mlaj\xc5\xa1ega brata, Colina. Njena mama prihaja iz Cherry Hilla, New Jersey in je nekaj \xc4\x8dasa delala kot navija\xc4\x8dica nogometnega mo\xc5\xa1tva Philadelphia Eagles. Njen o\xc4\x8de je bil vzgojen v Bryn Mawr, Pennsylvania in Ocean Cityju, New Jersey, dokler se ni nazadnje pri petnajstih ustalil v San Diegu, Kalifornija. Na kalifornijski univerzi v San Diegu je diplomiral iz biokemije in kasneje ustanovil mnogo biotehni\xc5\xa1kih podjetij ter se pri osemin\xc5\xa1tiridesetih upokojil. Patti and Eric sta se poro\xc4\x8dila 5. novembra 1983. 25. marca 1994, ko je imela Kendra Wilkinson osem let, sta se lo\xc4\x8dila. Njena babica, Gloria Wilkinson, je umrla decembra 2004._NEWLINE_Kendra Leigh Wilkinson se je rodila v San Diegu, Kalifornija, Zdru\xc5\xbeene dr\xc5\xbeave Amerike, vzgojili pa so jo v dru\xc5\xbeini srednjega razreda v Clairemontu, San Diego. \xc5\xa0est let je igrala softball za Clairemont Bobby Sox. Obiskovala je srednjo \xc5\xa1olo Clairemont, kjer je maturirala leta 2003. Po koncu srednje \xc5\xa1ole je pri\xc4\x8dela delati kot fotomodel in nekaj \xc4\x8dasa delala kot tajnica v neki zobozdravni\xc5\xa1ki ordinaciji.\n_START_SECTION_\n2004 - 2009: Playboy in The Girls Next Door\n_START_PARAGRAPH_\nKendra Wilkinson je Hugha Hefnerja spoznala aprila 2004 na zabavi za njegov oseminsedemdeseti rojstni dan, kjer so jo najeli za eno od\xc2\xa0\xc2\xbbpobarvanih deklet\xc2\xab\xc2\xa0(deklet, ki so jim telo le prebarvali, sicer pa so bile gole). Hefner naj bi na faksu Playboyjevega dvorca videl njeno fotografijo, ki jo je posnel Kim Riley, in \xc5\xbeelel izvedeti, kdo je dekle na fotografiji. Kmalu po njunem prvem sre\xc4\x8danju jo je prosil, da bi postala ena od njegovih deklet in skupaj s svojima psoma Rascalom (vali\xc5\xbeanski ov\xc4\x8dar) in Martinijem (Jack Russellov terier). se je preselila na Playboyjev dvorec._NEWLINE_Zaigrala je v E!-jevem resni\xc4\x8dnostnem \xc5\xa1ovu The Girls Next Door, ki je govoril o \xc5\xbeivljenju takratnih deklet Hugha Hefnerja: Wilkinsonove, Holly Madison in Bridget Marquardt. Iz Playboyjevega dvorca se je preselila leta 2009, ko je spoznala svojega bodo\xc4\x8dega mo\xc5\xbea, Hanka Basketta. Takrat je tudi pri\xc4\x8dela s snemanjem lastne resni\xc4\x8dnostne oddaje, naslovljene Kendra, ki je pravtako iz\xc5\xa1la preko kanala E!. Prva sezona je govorila o njenem samostojnem \xc5\xbeivljenju in na\xc4\x8drtovanju poroke._NEWLINE_Kendra Wilkinson se je pogosto pojavljala v raznih televizijskih serijah, kot sta Las Vegas in Priskledniki. Pojavila se je tudi v videospotu za Akonovo pesem\xc2\xa0\xc2\xbbSmack That\xc2\xab. Med snemanjem videospota ji je Eminem na glavo zlil kozarec vode, vendar se ji je kasneje za to opravi\xc4\x8dil. Leta 2006 se je pojavila v Playboyjevi posebni \xc5\xa1tevilki, in sicer na seznamu Seksi 100. Leta 2007 se je poleg Holly Madison in Bridget Marquardt pojavila v Nickelbackovem videospotu\xc2\xa0\xc2\xbbRockstar\xc2\xab. Vse tri so se pojavile tudi v filmu Scary Movie 4. V MTV-jevi oddaji Celebrity Rap Superstar, ki se je premierno predvajala 30. avgusta 2007, je nekajkrat tudi zarapala nekaj pesmi. V oddaji je nastopila z lastno razli\xc4\x8dico Ludacrisove pesmi\xc2\xa0\xc2\xbbFantasy\xc2\xab\xc2\xa0in s tem odgovorila na vpra\xc5\xa1anje, ki ji ga je postavil nekdo iz ob\xc4\x8dinstva:\xc2\xa0\xc2\xbbLahko Kendra svoja usta premika tako hitro kot svojo ritko?\xc2\xab Nazadnje je na tekmovanju zasedla drugo mesto, za Shar Jackson._NEWLINE_Kendra Wilkinson je za svoj karierni cilj navedla poklica masa\xc5\xbene terapevtke ali voditeljice \xc5\xa1portnih novic. Decembra 2005 je postala redna blogerka in kolumnistka spletne strani Philadelphia Eagles, ki promovira nogometno mo\xc5\xa1tvo, pri katerem je njena mama nekaj \xc4\x8dasa delala kot navija\xc4\x8dica in za katerega igra njen mo\xc5\xbe.\n_START_SECTION_\n2009 - danes: Kendra in zdaj\xc5\xa1nja dela\n_START_PARAGRAPH_\nKendra Wilkinson igra v lastnem resni\xc4\x8dnostnem \xc5\xa1ovu, Kendra, ki spremlja njeno \xc5\xbeivljenje po odselitvi iz Playboyjevega dvorca in njeno zaroko z igralcem mo\xc5\xa1tva Philadelphia Eagles, Hankom Baskettom. Producent \xc5\xa1ova The Girls Next Door, Kevin Burns, producira tudi njen resni\xc4\x8dnostni \xc5\xa1ov. Poleg tega oddajo Kendra producirajo tudi podjetja Prometheus Entertainment, Fox TV Studios in Alta Loma Entertainment. Oddajo Kendra so premierno predvajali 7. junija 2009. Ob premieri si ga je ogledalo 2,6 milijona gledalcev in s tem je oddaja podrla rekord za najbolje gledano E!-jevo prvo epizodo neke oddaje od leta 2002 in oddaje The Anna Nicole Show. Zadnja epizoda tretje sezone oddaje se je predvajala 9. januarja 2011 na kanalu E!. Leta 2010 je izdala lastno avtobiografijo, naslovljeno Sliding Into Home._NEWLINE_Leta 2007 je poleg Bridget Marquardt zaigrala v seriji WWE Raw._NEWLINE_Tekmovala je v dvanajsti sezoni serije Dancing with the Stars, kjer je plesala skupaj z Louisom Van Amstelom. 3. maja 2011 so ju v sedmem krogu izlo\xc4\x8dili._NEWLINE_Od leta 2011 Wilkinsonova ne sodeluje ve\xc4\x8d s podjetjem E! Network, vendar je za podjetje WE tv s svojo dru\xc5\xbeino pri\xc4\x8dela snemati oddajo Kendra on Top, ki se je premierno predvajala 5. junija 2012._NEWLINE_Novembra 2011 je izdala lastno spletno stran. Preko slednje odgovarja na vpra\xc5\xa1anja svojih obo\xc5\xbeevalcev.\n_START_SECTION_\nZasebno \xc5\xbeivljenje\n_START_PARAGRAPH_\n13. avgusta 2008 je revija Wall Street Journal poro\xc4\x8dala, da je Kendra Wilkinson\xc2\xa0\xc2\xbbnajve\xc4\x8dja slavna obo\xc5\xbeevalka\xc2\xab\xc2\xa0Olive Garden. Wilkinsonova je hrano Olive Garden opisala kot njeno\xc2\xa0\xc2\xbbdu\xc5\xa1o dvoj\xc4\x8dico med hrano\xc2\xab. \xc4\x8casopis je poudaril tudi, da je njeno navdu\xc5\xa1enje nad kuhanje Olive Garden popolnoma osebno in da ji kuharica ni pla\xc4\x8dala za promoviranje njene hrane. Pravzaprav naj bi njeno navdu\xc5\xa1enje sprejela z\xc2\xa0\xc2\xbbme\xc5\xa1animi ob\xc4\x8dutki\xc2\xab, saj so njene restavracije predvsem namenjene mladim dru\xc5\xbeinam._NEWLINE_17. marca 2010 je Kendra Wilkinson na kanalu E! izdala lastno epizodo oddaje E! True Hollywood Story, v kateri je spregovorila o njeni poti do zvezdni\xc5\xa1tva.\n_START_SECTION_\nZakon in materinstvo\n_START_PARAGRAPH_\n22. septembra 2008 je revija International Business Times poro\xc4\x8dala, da se je Kendra Wilkinson zaro\xc4\x8dila z igralcem mo\xc5\xa1tva Philadelphia Eagles, Hankom Baskettom. Wilkinsonova je to na za\xc4\x8detku zanikala, a 7. oktobra 2008 je v intervjuju s Chelseo Handler v oddaji Chelsea Lately priznala, da sta v razmerju. 6. novembra 2008 je spletna stran kanala E! poro\xc4\x8dala, da sta se tisto soboto Wilkinsonova in Baskett zaro\xc4\x8dila potem, ko jo je zasnubil na Space Needleu v Seattle, Washington._NEWLINE_Z Baskettom sta se poro\xc4\x8dila 27. junija 2009 v Playboyjevem dvorcu. \xc4\x8ceprav so mediji na za\xc4\x8detku poro\xc4\x8dali, da bo nevesto oddal Hugh Hefner, vendar se je do oltarja z njo nazadnje sprehodil njen brat Colin. Poroke se je udele\xc5\xbeila njena dru\xc5\xbeina, pa tudi njeni biv\xc5\xa1i soigralki iz oddaje Girls Next Door Holly Madison and Bridget Marquardt. Revija Us Weekly je paru za prve poro\xc4\x8dne fotografije pla\xc4\x8dala 120.000 $. V epizodi oddaje Kendra, ki je dokumentirala poroko, je Wilkinsonova dejala, da bo prevzela mo\xc5\xbeev priimek._NEWLINE_11. junija 2009 sta Kendra Wilkinson in Hank Baskett oznanila, da pri\xc4\x8dakujeta svojega prvega skupnega otroka. 11. decembra 2009 je Wilkinsonova ob 12:37 v Carmelu, Indiana rodila fantka po imenu Hank Baskett IV, ki je tehtal 4,2 kg. 9. septembra 2009 so ji njene prijateljice priredile nose\xc4\x8dni\xc5\xa1ko zabavo. Wilkinsonova je reviji E! News povedala, da bo otrokov boter Hugh Hefner.\xc2\xa0\xc2\xbbKo sva mu to povedala, je rekel 'Moj bog!' in za\xc4\x8del jokati ... Hef bo boter,\xc2\xab\xc2\xa0je dejala, vendar je kasneje v intervjuju z revijo OK! to zanikala._NEWLINE_V intervjuju po rojstvu njenega prvega otroka je Kendra Wilkinson razkrila, da je kmalu po rojstvu trpela za poporodno depresijo.\xc2\xa0\xc2\xbbKo sem rodila, sem se nehala \xc4\x8desati, si umivati zobe in se tu\xc5\xa1irati,\xc2\xab\xc2\xa0je povedala.\xc2\xa0\xc2\xbbNekega dne sem se pogledala v ogledalo, kar me je samo \xc5\xa1e bolj potrlo.\xc2\xab\xc2\xa0V tistem \xc4\x8dasu naj bi po podatkih revije E! tehtala triin\xc5\xa1estdeset kilogramov. Svojo depresijo je pripisovala tudi dejstvu, da se je v tistem \xc4\x8dasu, malo po rojstvu Hanka IV, ravno preselila v Indianapolis, kjer je njen mo\xc5\xbe igral za svoje nogometno mo\xc5\xa1tvo; tamkaj se je po\xc4\x8dutila zelo izolirano.\n_START_SECTION_\nPosnetki seksa\n_START_PARAGRAPH_\nMaja 2010 so v javnost pri\xc5\xa1li posnetki spolnih odnosov Kendre Wilkinson in takrat neznanega mo\xc5\xa1kega. Posnetek je izdalo podjetje Vivid Entertainment, ki ga je tudi uradno nameravalo izdati pod naslovom Kendra Exposed. Wilkinsonova je uradni izdaji videa nasprotovala in grozi, da jih bo to\xc5\xbeila, \xc4\x8de ga bodo dejansko izdali. Spletna revija RadarOnline je poro\xc4\x8dala, da je Wilkinsonova leta 2008 preko podjetja Home Run Productions LLC nameravala izdati ve\xc4\x8d lastnih posnetkov seksa, ki jih je posnela sama. Nekateri mediji so poro\xc4\x8dali, da ji je podjetje za posnetek seksa, ki ga je v srednji \xc5\xa1oli pri osemnajstih posnela s svojim takratnim fantom, Justinom Fryeom, pla\xc4\x8dalo 680.000 $."